**Jegyzőkönyv**

**Készült a Kanizsa Kul-Túra Egyesület közgyűlésén**

**2018. február 24-én,**

**Nagykanizsán a Halis István Városi Könyvtárban**

Strausz Ferenc elnök megállapítja, hogy a 13 óra 15 perces kezdésre a tagok 50%-a nem jelent meg így a közgyűlés határozatképtelen.

Kéri a megjelent tagokat, hogy a meghívóban 13 óra 30 percre meghirdetett megismételt közgyűlésig legyenek türelemmel.

13.30 perckor Strausz Ferenc elnök köszönti a megjelenteket és egyben közli, hogy szomorú halál eset történt, a zalaegerszegi Göcsej SE alapítója és egyben első elnöke az elmúlt héten elhunyt, temetése 27-én kedden lesz. Kéri a tagokat, egy rövid felállással emlékezzenek túratársukra.

Az emlékezés után megállapítja, hogy az alapszabály szerint a közgyűlés határozatképes a 108 fő nyilvántartott tagból 39 fő jelen van.

A jegyzőkönyv elkészítését az elnök vállalja.

**Jegyzőkönyv vezetőnek Strausz Ferencet a közgyűlés egyhangúan elfogadta.**

A jegyzőkönyv hitelesítésére felkéri Szilágyiné Bodó Mártát és Gálos Antalt, melyet ők elfogadnak.

**A jegyzőkönyv hitelesítőket a közgyűlés egyhangúan elfogadta.**

Az elnök közli a tagságokkal, hogy a napirendekhez módosítást, vagy kiegészítést csak akkor lehet tenni, ha a tagok teljes létszámban egyhangúan megszavazzák.

**A napirendi pontokat a közgyűlés egyhangúan elfogadta.**

**1. Napirendi pont 2017. évi beszámoló.**

Az elnök elmondja, hogy a beszámoló szöveges és pénzügyi részét is írásban kiküldte azt nem kívánja felolvasni.

Feltételezve, hogy mindenki nem olvasta végig a beszámolókat az elnök néhány fontosabb adatot ismertet, valamint kiegészíti az írásos anyagot.

A szöveges beszámolóban írt taglétszámot 106-ról 108 főre kell javítani.

A múlt esztendőben az összes önkéntes munkaóra közel 1000 óra volt

A rendezvényekből a Thury veszteséges lett azért, mert 55.880 Ft értékben pótolni kellett a kitűzőket. Remélhetőleg pár évig nem kell után gyártani, így ismét fedezik a bevételek a kiadásokat.

A Rockenbauer túrák is némi veszteséget okoztak, itt a rövidebb távok emléklapjai lettek megújítva.

A pénzügyi beszámolóból kiemelve néhány adat: a záró pénzkészlet 3 millió Ft ami az előző évhez képest csökkent, az ingatlan vásárlás miatt.

Több pályázat is benyújtásra került 2017-ben, a NEA-nál továbbra is csak tartalékok voltunk, míg Nagykanizsa önkormányzatától 170 ezer Ft-ot, az MTSZ-től 366.400 Ft-ot nyertünk.

Támogatást az 1%-ból 306.220 Ft-ot és a Dunántúli Megyék Természetbarát Vezetőinek Tanácskozására 370.000 Ft-ot kaptunk. Helyi vállalkozó félmillió forinttal támogatta az eszteregnyei ingatlan vásárlását.

Elnök közli, hogy a múlt esztendő összes számlája a tagok rendelkezésére áll, ha valaki betekintést szeretne, úgy a napirendek tárgyalása után ezt megteheti.

Elnök kérdésére, hogy a napirendhez kíván-e valaki kiegészítést tenni, vagy kérdezni, nem érkezett sem kérdés sem kiegészítés.

Az elnök kéri a tagságot a napirendi pont elfogadására.

**A napirendi pontot a 2017. évi beszámolót a kiegészítésekkel a közgyűlés egyhangúan elfogadta.**

**2. Napirendi pont 2017. év tervei, költségvetés tervezete.**

Az eseménynaptár tervezetét írásba a tagok megkapták. Elnök néhány biztosan megrendezésre kerülő eseményt kiemel, így a Thury, a Szent Orbán, a Rockenbauer és a Kanizsa túrákat és azok lejárásait.

Ismét autóbuszt szervezünk a Zalai Természetjárók Emléknapjára Keszthelyi hegységbe április 22-ére, vasárnapra, hogy bekapcsolódhassunk a Gyenesdiási Rügyfakadás ünnepségbe.

Ősszel folytatódik a Balaton felvidéken a hagyományos túrasorozat, mely a tervek szerint 2018-ban is Zánkán érne véget.

A költségvetés tervezetet, amit írásban megkaptak a tagok, erősen tervként kell kezelni, hisz a beadott működési és szakmai pályázatok is szerepelnek benne. A szakmai pályázatot egy szeptemberre tervezett Zalai túratalálkozóra építettük, mely a homokkomáromi projekt bemutatója lenne és ennek apropóján a házban wc-ket és egy kis konyhát alakítanánk ki, 1.365193 Ft értékbren.

Ismét pályázunk turistautak felújítására, valamint a városhoz a programjaink támogatására.

Kérdezi Dávidovics Marikát, hogy a tervezett írásban szintén kiküldött buszos programokról akar-e beszélni, Ő inkább az egyebeknél szólna.

Lőrinc Sándor elmondja, hogy a Kékvirág csoport már bevált túrái az idén is meg lesznek tartva, valamint egyesületünk több tagja idén is folytatja a kéktúrázást.

Elnök megkérdezi, van e kiegészítés, kérdés hozzászólás a napirendi ponthoz.

Több hozzászólás nem érkezett, ezért Strausz Ferenc elnök kérte a közgyűlést fogadja el a napirendi pontot.

**Először a költségvetés tervezetét fogadta el a közgyűlés egyhangúan.**

**Másodszor a 2018 év terveit fogadta el a közgyűlés egyhangúan.**

**3. Napirendi pont 2019. évi tagdíj megállapítása.**

A tagdíjemelésre elnök javaslatot tesz az 1.500 Ft-ot tartja megfelelőnek.

Kiss László javaslata 2.000 Ft, mivel valószínű, hogy a közeljövőben a szövetségi tagdíjakat is kénytelenek lesznek emelni.

Némi vita után Strausz Ferenc elnök javasolja, hogy a jelenlévők szavazzanak a két összegről.

a.) A tagdíj mértékének 1.500 Ft-ban történő megállapítására a jenlévők közül 11 fő szavazott igennel, 18 fő nemmel, 10 fő tartózkodott.

b.) A tagdíj mértékének 2.000 Ft-ban történő megállapítására a jenlévők közül 28 fő szavazott igennel, 5 fő nemmel, 6 fő tartózkodott.

**Elnök megállapítja, hogy 2019-től az egyesületi tagdíj mértéke a közgyűlés döntése alapján 2.000 Ft/év.**

Kiss László felhívja a figyelmet, hogy az ifjúsági tagdíjról is kellene dönteni, melynek mértékét 1.000 Ft-ra javasolja emelni.

A javaslatot a jelenlévők egyhangúan elfogadták, így a határozat a következő szerint lett pontosítva:

**2019 évtől, a Kanizsa Kul-Túra Egyesület tagdíja 18 éves korig 1.000 Ft, 18 év felett 2.000 Ft.**

**4. Napirendi pont egyesületi kedvezmények.**

Strausz Ferenc elmondja. hogy az elnökséggel beszéltek róla, hogy a tagok kedvezményeit pontosítani kellene

Legfontosabb továbbra is, hogy egyesületi tag az egyesület által szervezett túrákon nevezési díjat nem fizet.

Egyéb kedvezmények adhatók legyenek az egyesület anyagi helyzetétől függően.

Ezek például olyan tevékenység, ami az egyesület érdekét szolgálja, munkáját segíti, például rendezvények előkészítése, lebonyolítása, turistautak, -jelzések felújítása, karbantartása, ha az nem jár anyagi juttatással, útvonalbejárás, ingatlanokon végzett munka, egyesületi túrák vezetése, szervezése, honlap gondozása.

Kiss László javaslata alapján órában lehetne meghatározni az önkéntes munka mennyiségét.

Strausz Attila elmondja, hogy ezt nehéz követni.

Strausz Ferenc véleménye, hogy ha a teljesített óraszám alapján adunk kedvezményt, akkor a lehetőséget is biztosítani kell, hogy az teljesíthető legyen, ezt pedig nem lehet vállalni.

Némi vita, beszélgetés után az a következő javaslat született.

Első feltétel, mint ez korábban is volt előző évi tagság megléte, belépés évében külön kedvezmény nem adható.

Az adott évben járó kedvezményezettekről és a kedvezmény mértékéről az elnökség dönt minden évben az éves rendes közgyűlésig, és a közgyűlésen közli a tagsággal.

**A javaslatot a közgyűlés egyhangúan elfogadta.**

**5. Napirendi pont minősítések átadása.**

Strausz Ferenc elmondja, hogy a 2017-es évben is többen értek el minősítést. A minősítések jegyzőkönyve 2-án 3 héttel ezelőtt lett postázva, de a jelvények sajnos nem érkeztek meg, így csak felolvasni tudja, hogy kik milyen fokozatot teljesítettek.

Bronz minősítést dr. Novák Nóra.

Ezüst minősítést Balla Lászlóné, Döbörhegyi Ilona, Ferecskó Kálmánné, Gerencsér Tibor, Gerencsérné Hajdú Magdolna, Iványi Lászlóné, Magyar Angéla, Silló Elemérné, Szilágyiné Bodó Márta, Tóth Gizella ért el.

Kiss László jelzi, hogy a minősítési szabályzat szerint a jelvényeket ünnepélyes keretek között kell átadni, ezért javasolja, hogy az áprilisi Zalai Természetjárók Emléknapján, a Kőhegyen legyen az átadás. Továbbá kéri a tagságot, hogy az egyéni túranaplót időben juttassák el, mert azt a minősítés igénylése előtt le kell ellenőrizni, és igazolni. Fontos a túranapló pontos vezetése, mert az arany minősítést már a szövetség fogja leellenőrizni, és akár a túrajelentéseket is bekérhetik.

Lőrincz Sándor elmondja, hogy korábban számítógépen ő vezette mindenkinek az egyéni túranaplóját. Kéri a minősíteni szándékozókat, hogy a továbbiakban próbálják meg a sajátjukat vezetni, mert már annyian vannak, hogy ez nagy munka egy főnek.

Strausz Ferenc közli a tagsággal, hogy ilyen füzet nyomtatott formában van az egyesületnek, így aki nem tudja ezt számítógépen vezetni, az nála kaphat egyéni túranapló füzetet.

Mivel a napirendhez további hozzászólás nem érkezett a napirendet elnök lezárta.

**6. Napirendi pont egyebek.**

Strausz Ferenc elnök elmondja, hogy a hírekből többször is lehetett hallani, hogy több milliárd Ft lesz turistaházak felújítására. A frissen megjelent nyilatkozatot írásban is elküldte, melyből látszik, egyrészt, hogy a térségünk nem érintett, a támogatásban, illetve csak az állami erdészetek tulajdonában lévő ingatlanok felújítását támogatják, így egyelőre nincs esélye támogatásra a homokkomáromi ingatlannak.

Kiss László tájékoztatja a jelenlévőket, arról, hogy a túrákon való viselkedésnek nem csak íratlan szabályai vannak, de létezik a turista tízparancsolat is, melyet mindenki figyelmébe ajánl.

Strausz Ferenc jelzi, hogy több példányban hozott ebből, ha valaki szeretne, akkor az asztalról elviheti.

Dávidovics Mária a kiküldött 3 programra hívja fel a figyelmet, és kéri a tagságot, hogy a jelentkezéseknél a határidőket tartsák be, mert ha nem lesz meg a szükséges létszám időben le lehessen mondani a programot.

Strausz Ferenc jelzi, hogy a tagdíjat továbbra is jobban szeretné, ha utalással fizetné a tagság, de a kézpénzes fizetésre is van lehetőség, akár most is.

Mivel további kérdés, hozzászólás nem érkezett, Strausz Ferenc elnök a közgyűlés hivatalos részét bezárja és további kötetlen beszélgetésre invitálja a jelenlévőket egy kis pogácsa és üdítő mellett.

Nagykanizsa, 2018. február 24.

 Strausz Ferenc

 elnök

Hitelesítő: Szilágyiné Bodó Márta

Lakcíme: 8800 Nagykanizsa, Platán sor 4. XI. 81.

Személyi igazolvány száma:

 aláírás

Hitelesítő: Gálos Antal

Lakcíme: 8800 Nagykanizsa, Ifjúság

Személyi igazolvány száma:

 aláírás